cyanic-selkie/wikianc huggingface dataset:
Μποζόνια W και Z
Η ανακάλυψη των W και Z
Η ανακάλυψη των W και Ζ έπρεπε να περιμένει την κατασκευή ενός επιταχυντή σωματιδίων αρκετά ισχυρό ώστε να τα παράγει. Το πρώτο διαθέσιμο μηχάνημα ήταν το Super Proton Synchrotron, όπου φάνηκαν καθαρά σήματα των W σωματίων τον Ιανουάριο του 1983, κατά τη διάρκεια μιας σειράς πειραμάτων από τους Κάρλο Ρουμπία (Carlo Rubbia) και Σίμον φαν ντερ Μέερ (Simon van der Meer). Το Ζ βρέθηκε από τα πειράματα αυτά λίγους μήνες αργότερα, το Μάιο του 1983. Οι Ρουμπια και φαν ντερ Μέερ τιμήθηκαν με το βραβείο Νόμπελ το 1984.
Εξωτερικοί σύνδεσμοι
Κατηγορία:Φορείς αλληλεπιδράσεων Κατηγορία:Μποζόνια
Κρίνος της θάλασσας
μικρογραφία|Κρίνοι της θάλασσας (Pancratium maritimum), Ποταμός Επανομής, Ν. Θεσσαλονίκης. μικρογραφία|Κάψες με μαύρους ανάλαφρους σπόρους (Παραλία  Αλυκές, Νήσος [[Αμμουλιανή Χαλκιδικής|Αμμουλιανή, 2-10-2022)]] Ο Κρίνος της θάλασσας (επιστημονική ονομασία: Pancratium maritimum), ή θαλάσσιος ασφόδελος σε λαϊκή ονομασία, είναι αυτοφυές φυτό που συναντά κανείς σε αμμώδεις θαλάσσιες ακτές της Μεσογείου ιδιαίτερα στην Κορσική, στο Ισραήλ, την Τουρκία, στις  Καναρίους νήσους, στην Πελοπόννησο, στην Χαλκιδική, στις Κυκλάδες και στην Κρήτη. Ανήκει στην οικογένεια των Amaryllidaceae (Αμαρυλλιδοειδών) της συνομοταξίας των αγγειοσπέρμων. Ο κρίνος της θάλασσας με τα μεγάλα εντυπωσιακά, λευκά, εύοσμα άνθη του, ανθίζει από τα μέσα Ιουλίου μέχρι τα τέλη Σεπτεμβρίου. Η καρποφορία γίνεται το φθινόπωρο όπου μέσα από τις κάψες εμφανίζονται οι μαύροι ανάλαφροι σπόροι που μοιάζουν με κομματάκια από κάρβουνο. Αποτελεί ένα από τα ωραιότερα είδη στις αμμώδεις παραλίες της χώρας μας, αν και τα τελευταία χρόνια εξαιτίας της αύξησης του τουρισμού οι πληθυσμοί του μειώνονται συνεχώς.
Ετυμολογία
Η λέξη Pancratium ετυμολογείται από τις ελληνικές λέξεις παν και κρατύς = ισχυρός, δυνατός κρατερός [συγκριτικός κρατίων και υπερθετικός κράτιστος]
Περιγραφή
Είναι βολβώδες πολυετές φυτό που τα άνθη του αναδύουν ένα ευχάριστο, εξωτικό και πολύ λεπτό άρωμα που γίνεται ιδιαίτερα αισθητό τις απάνεμες καλοκαιρινές νύχτες. Ανθοφορεί από τον Αύγουστο μέχρι τον Οκτώβριο.
Αναφορές στο διαδίκτυο
Κατηγορία:Μεσογειακή χλωρίδα Κατηγορία:Αμαρυλλιδοειδή Κατηγορία:Ελληνική χλωρίδα
Πάπας Γρηγόριος Β΄
Ο Γρηγόριος Β΄ (Papa Gregorio II, 669 - 11 Φεβρουαρίου 731) ήταν Πάπας από τις 19 Μαΐου του 715 έως τον θάνατό του το 731. Διαδέχθηκε τον Πάπα Κωνσταντίνο. Έχοντας, καθώς λέγεται, απομακρύνει τους Λομβαρδούς εξαγοράζοντας τους με 30 κιλά χρυσού, αξιοποίησε την ηρεμία που επικρατούσε κάνοντας ιεραποστολή στις γερμανικές φυλές και ενδυναμώνοντας την παπική επιρροή στις εκκλησίες της Βρετανίας και της Ιρλανδίας. Αναθεματίζοντας το βυζαντινό αυτοκράτορα Λέοντα Γ', άνοιξε το δρόμο σε μια σειρά εξεγέρσεων και εμφυλίων, οι οποίοι στόχευαν στην ισχυροποίηση της παπικής εξουσίας. Πέθανε το 731, και στη συνέχεια αγιοποιήθηκε. Ήμερα μνήμης του στο «Μαρτυρολόγοιο» είναι η 11η Φεβρουαρίου, η 13η Φεβρουαρίου και η 28η Φεβρουαρίου.
Β΄ κατηγορία ποδοσφαίρου ανδρών Κύπρου 1998-99
Η Β΄ κατηγορία ποδοσφαίρου ανδρών Κύπρου 1998-99 ήταν η 44η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Αναγέννηση Δερύνειας για 1η φορά στην ιστορία της.
Πάπας Γρηγόριος Β΄
Ο Γρηγόριος λέγεται ότι ήταν μακρινός απόγονος της ρωμαϊκής οικογένειας Σαβέλι, με βάση ένα χρονικογράφο του 15ου αιώνα, αλλά ο ισχυρισμός αυτός δεν τεκμηριώνεται με γραπτές πηγές και θεωρείται αβάσιμος. Το ίδιο λέγεται και για τον Βενέδικτο Β΄, αλλά δεν υπάρχει καμία έγκυρη πηγή που να επιβεβαιώνει οικογενειακή συγγένεια μεταξύ των δύο Πάπων.
Πηγές
Κατηγορία:Πάπες Κατηγορία:Ιταλοί Πάπες Κατηγορία:Πάπες 8ου αιώνα Γρηγόριος Β΄ Κατηγορία:Βυζαντινοί του 8ου αιώνα
Β΄ κατηγορία ποδοσφαίρου ανδρών Κύπρου 1998-99
Σύστημα διεξαγωγής
Στο πρωτάθλημα της Β΄ κατηγορίας 1998-99 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Α΄ κατηγορίας 1999-00. Οι τρεις τελευταίες ομάδες υποβιβάστηκαν στο πρωτάθλημα Γ΄ κατηγορίας 1999-00.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 1997-98
Ομάδες που διαβαθμίστηκαν στην Γ΄ κατηγορία 1998-99:
Ομάδες που διαβαθμίστηκαν από την Α΄ κατηγορία 1997-98
Ομάδες που προήχθησαν από την Γ΄ κατηγορία 1997-98:
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Δείτε επίσης
Κατηγορία:Β΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 1998-1999
Γκιννουνγκαγκάπ
Στη Σκανδιναβική μυθολογία, το Γκιννουνγκαγκάπ (αρχαία σκανδιναβικά: Ginnungagap, προφορά: Γκιννούγγαγαπ, σημασία: φαινομενική κενότητα) ήταν το τεράστιο χάσμα που υπήρχε ανάμεσα στο Νιφλχέιμ και το Μουσπελχέιμ πριν τη δημιουργία. Βορείως του Γκιννουνγκαγκάπ βρίσκεται το έντονο κρύο του Νιφλχέιμ, ενώ νοτίως η αφόρητη ζέστη του Μουσπελχέιμ. Στην αρχή του χρόνου, οι δύο τοποθεσίες συναντήθηκαν στο Γκιννουνγκαγκάπ και έτσι η ζέστη συνάντησε τον πάγο και οι παγωμένες σταγόνες έλιωσαν και δημιούργησαν την ύλη έιτρ (eitr), η οποία απέκτησε ζωή στη μορφή του γίγαντα Υμίρ, πατέρα όλων των παγωμένων γιγάντων. Σύμφωνα όμως με τις αρχαίες γραφές το Γκιννουνγκαγκάπ ήταν επίσης ένας γαμιστρωνας
Κατηγορία:Τοποθεσίες της νορβηγικής μυθολογίας
2 Δεκεμβρίου
1 Δεκεμβρίου | 2 Δεκεμβρίου | 3 Δεκεμβρίου
Η 2α Δεκεμβρίου είναι η 336η ημέρα του έτους κατά το Γρηγοριανό ημερολόγιο (337η σε δίσεκτα έτη). Υπολείπονται 29 ημέρες.
Ορθόδοξη Εκκλησία
Κατηγορία:Ημέρες του έτους
Πλακούντας
Διαιτολόγιο
Αφού λοιπον η διατροφή του εμβρύου εξαρτάται αποκλειστικά από τη μητέρα, θα πρέπει το διαιτολόγιο της μητέρας να είναι ιδιαίτερα προσεγμένο. Πρέπει να είναι πλούσιο σε βιταμίνες και άλατα, κυρίως ασβεστίου και φωσφόρου, που μπορεί να εξασφαλίσει από το κρέας, το ψάρι, τα αυγά, τα φρούτα, τα λαχανικά, το μαύρο ψωμί κτλ. Η έλλειψη απαραίτητων ουσιών μπορεί να προκαλέσει ανωμαλίες στη μητέρα, π.χ. η έλλειψη ασβεστίου προκαλεί βλάβες στα δόντια.
Κινδύνοι
Με το αίμα της μητέρας μπορούν ακόμα να περάσουν στο αίμα του εμβρύου και βλαβερές ουσίες, που προκαλούν ζημία σε αυτό. Χημικές ουσίες, όπως φυτοφάρμακα, βιομηχανικά κατάλοιπα όπως ο μόλυβδος, άλλες ουσίες(θαλιδομίδη), πρόσθετα τροφίμων, κ.ά. μπορούν να προκαλέσουν αποβολές στις εγκύους, τερατογένησση, διανοητική καθυστέρηση και άλλες παθήσεις στο έμβρυο. Η κακή συνήθεια του καπνίσματος, επίσης, μπορεί να προκαλέσει ανωμαλίες στο έμβρυο, διότι μεταφέρονται σε αυτό οι βλαβερές ουσίες του καπνού(νικοτίνη). Η μέλλουσα μητέρα καπνίζοντας υποχρεώνει το έμβρυο να καπνίζει και αυτό. Το κάπνισμα της εγκύου μπορεί να εμποδίσει την κανονική ανάπτυξη του έμβρυου με αποτέλεσμα το νεογέννητο να έχει λιγότερο βάρος από το κανονικό και ελαττωματική ανάπτυξη αργότερα. Αποβολή ή και ανωμαλίες στο έμβρυο μπορεί να προκαλέσουν και δίαφοροι μικροοργανισμοί, που είναι δυνατό να περάσουν σε αυτό διαμέσου του πλακούντα, όταν η έγκυος μητέρα είναι μολυσμένη. Τέτοια περίπτωση μόλυνσης του εμβρύου είναι η τοξοπλάσμωση, που οφείλεται σε μικροοργανισμό που πήρε η έγκυος μητέρα από μολυσμένο γάτο. Θα ήταν πολύ χρήσιμο όλες οι γυναίκες πριν την εγκυμοσύνη να υποβάλλονται σε ορολογικές εξετάσεις για τοξοπλάσμωση.
Πηγές
Κατηγορία:Αναπαραγωγικό σύστημα
Βλήμα
250px|μικρογραφία|Βλήμα Βλήμα είναι κάθε αντικείμενο που προωθείται από την άσκηση μιας δύναμης το οποίο αφήνεται να κινηθεί ελεύθερα υπό την επίδραση της βαρύτητας και της αντίστασης του αέρα. Ο όρος χρησιμοποιείται κυρίως σε στρατιωτικό πλαίσιο και πιο σπάνια σε αθλητικό.
Πολλά βλήματα, π.χ. γρανάτα, μπορεί να φέρουν εκρηκτικό φορτίο ή άλλη χημική ή βιολογική ουσία. Εκτός από το εκρηκτικό ωφέλιμο φορτίο, ένα βλήμα μπορεί να σχεδιαστεί ώστε να προκαλεί πυρκαγιά ή δηλητηρίαση.
Εξωτερικοί σύνδεσμοι
Κατηγορία:Βλητική
Μουσπελχέιμ
Το Μουσπελχέιμ ή Μούσπελ (αρχαία σκανδιναβικά: Múspellsheimr, προφορά: Μούσπελλχέιμρ, Múspell, προφορά: Μούσπελλ, γη της φλόγας) είναι το βασίλειο της φωτιάς στη Σκανδιναβική μυθολογία. Είναι η κατοικία των γιγάντων της φωτιάς και του αφέντη τους, του Σουτρούρ. Αποτελείται από φωτιά, ενώ στο βορρά βρίσκεται το Νιφλχέιμ που είναι παγωμένο. Οι δύο αυτοί κόσμοι αναμείχθηκαν και δημιούργησαν νερό από τον λιωμένο πάγο στο Γκιννουνγκαγκάπ.
Σπίθες από το Μουσπελχέιμ δημιούργησαν τους πλανήτες, τους κομήτες και τα αστέρια.
Κατηγορία:Τοποθεσίες της νορβηγικής μυθολογίας
Δολοφονία της Εύης Γατίδου
Η Εύη Γατίδου (Δράμα, 1976 - Λάρισα, 27 ή 28 Σεπτεμβρίου 1997) ήταν Ελληνίδα φοιτήτρια της ιατρικής που δολοφονήθηκε με 104 μαχαιριές στη κατοικία όπου διέμενε στη Λάρισα.
Για την άγρια δολοφονία της Γατίδου κατηγορήθηκε ο Γεώργιος Ζηρδέλης, ο οποίος το 2005 πρωτόδικα καταδικάστηκε σε ισόβια κάθειρξη με ψήφους 7-0, αλλά αθωώθηκε στη συνέχεια από το Μεικτό Ορκωτό Εφετείο Λάρισας πάλι με ψήφους 7-0.
Δολοφονία
Η Γατίδου βρέθηκε δολοφονημένη στο σπίτι της το βράδυ της 1ης Οκτωβρίου του 1997 από τέσσερις συμφοιτητές της, οι οποίοι είχαν αρχίσει να ανησυχούν, καθώς η Γατίδου δεν είχε κανένα σημείο ζωής από το Σαββάτο στις 27 Σεπτεμβρίου. Όταν οι συμφοιτητές της μπήκαν μέσα στο διαμέρισμα με τη βοήθεια ενός κλειδαρά, αντίκρισαν ένα αποτρόπαιο θέαμα, με τη Γατίδου να βρίσκεται κάθετα στο κρεβάτι της κατακρεουργημένη μέσα σε μια λίμνη αίματος. Σύμφωνα με τον ιατροδικαστή Δημήτρη Ψαρούλη που ανέλαβε τη νεκροψία, η Γατίδου είχε δεχθεί 104 μαχαιριές, πιθανότατα από χαρτοκόπτη, με τις 48 από αυτές να είναι γύρω από την καρδιά της. Στην έκθεσή του ο Ψαρούλης εκτίμησε ότι η Γατίδου δολοφονήθηκε το βράδυ του Σαββάτου στις 27 Σεπτεμβρίου 1997 με απώτερο χρόνο θανάτου το μεσημέρι της Κυριακής. Ωστόσο οι δύο ιατροδικαστές Φίλιππος Kουτσάφτης και Nίκος Kαλόγριας που κλήθηκαν στο Μικτό Ορκωτό Εφετείο Λάρισας κατέθεσαν ότι ο χρόνος θανάτου με βάση τα δεδομένα της έκθεσης Ψαρούλη, αλλά και τα στοιχεία της Εθνικής Μετεωρολογικής Υπηρεσίας για τις καιρικές συνθήκες που επικρατούσαν εκείνες τις ημέρες στη Λάρισα (θερμοκρασία 26 βαθμών κελσίου και με υγρασία πάνω από 60%), εκτίμησαν ότι η Εύη Γατίδου δολοφονήθηκε την Κυριακή 28 Σεπτεμβρίου και με απώτερο χρόνο θανάτου το μεσημέρι της Δευτέρας 29 Σεπτεμβρίου.
Έρευνες
Οι έρευνες από τις διωκτικές αρχές για τον εντοπισμό του δολοφόνου δεν είχαν αποτέλεσμα και η υπόθεση μπήκε το 1999 στο αρχείο. Ωστόσο το 2003, οι γονείς της δολοφονημένης φοιτήτριας κατέθεσαν υπόμνημα στις δικαστικές αρχές της Λάρισας, υποδεικνύοντας ως δολοφόνο τον 26χρόνο τότε Γεώργιο Ζηρδέλη, ο οποίος αν και είχε εξεταστεί από την πρώτη στιγμή δεν θεωρήθηκε βασικός ύποπτος.
H Εύη Γατίδου γνώρισε τον Ζηρδέλη στην Ευαγγελική Εκκλησία της Λάρισας, όπου και οι δύο πήγαιναν, το 1994. Ο Ζηρδέλης, που τότε εργαζόταν ως διανομέας στην τοπική εφημερίδα της Λάρισας «Ημερήσιος Κήρυκας», είχε δείξει να ενδιαφέρεται για τη Γατίδου και της είχε κάνει τρεις προτάσεις γάμου, με την τελευταία να ήταν το βράδυ της Παρασκευής, 26 Σεπτεμβρίου 1997. Το γεγονός ότι η Γατίδου απέρριψε και τις τρεις προτάσεις γάμου κρίθηκε από τις διωκτικές αρχές ως το κίνητρο του Ζηρδέλη για να τη δολοφονήσει.
Ακροαματική διαδικασία
Ο Ζηρδέλης παραπέμφθηκε σε δίκη και το 2005 και καταδικάστηκε πρωτόδικα σε ισόβια κάθειρξη, αλλά αθωώθηκε από το Μεικτό Ορκωτό Εφετείο Λάρισας. Έπειτα από αναίρεση του ίδιου δικαστηρίου αθωώθηκε και το 2010. Μετά από τη νέα αίτηση αναίρεσης, από τον αντεισαγγελέα του Αρείου Πάγου του ίδιου έτους, ο Ζηρδέλης δικάστηκε για τέταρτη φορά τον Ιανουάριο του 2013 και πάλι από το Μεικτό Ορκωτό Εφετείο Λάρισας το οποίο τον αθώωσε εκ νέου, όπου και ακολούθησε η τελευταία αναίρεση από τον Άρειο Πάγο που είχε ως αποτέλεσμα την αμετάκλητη αθώωσή του το 2014.
Παραπομπές
Κατηγορία:Δολοφονίες στην Ελλάδα
Σώστε τον Τίγρη
Η ταινία Σώστε τον Τίγρη (αγγλ. Save the Tiger) είναι δράμα παραγωγής 1973 σε σκηνοθεσία Τζον Τ. Αβίλντσεν και πρωταγωνιστές τους Τζακ Λέμον, Τζακ Γκίλφορντ, Λόρι Χάινεμαν, Θάιερ Ντέιβιντ, Λάρα Πάρκερ και Λιβ Λίντελαντ. Το σενάριο έγραψε ο Στηβ Σέιγκαν διασκευάζοντας το ομώνυμο μυθιστόρημά του για τη μεγάλη οθόνη. Η ταινία χάρισε στον Τζακ Λέμον το Όσκαρ Α' Ανδρικού Ρόλου το 1973 (είχε ήδη βραβευτεί με Όσκαρ Β' Ανδρικού Ρόλου το 1955 για την ταινία του Τζον Φορντ ''Μίστερ Ρόμπερτς (Mr. Roberts)'') και με τη νίκη του έγινε ο πρώτος από μια σειρά ηθοποιών που έχουν βραβευτεί τόσο με Όσκαρ Α΄ όσο και Β΄Ανδρικού Ρόλου.
Πλοκή
Ο Χάρι Στόουνερ (Τζακ Λέμον), είναι ένας μεσήλικας διευθυντής μιας εταιρίας ρούχων, που κινδυνεύει να χρεοκοπήσει. Αδυνατώντας να βρει νόμιμους τρόπους για να βοηθήσει την εταιρία να ορθοποδήσει, ο Χάρι προτείνει στο συνέταιρό του Φιλ (Τζακ Γκίλφορντ), ως λύση, τον εμπρησμό με σκοπό την είσπραξη της αποζημίωσης από την ασφάλεια. Στο μεταξύ πίνει και παραπονιέται για την κατάντια του σύγχρονου κόσμου. Έχοντας τα νεύρα του τεντωμένα ο Χάρι παρουσιάζει την νέα κολεξιόν της εταιρίας του και κατά τη διάρκεια της ομιλίας του στοιχειώνεται από τις μορφές των συμπολεμιστών του, που χάθηκαν στον Β' Παγκόσμιο Πόλεμο. Παρά τις τύψεις συνειδήσεως για την απάτη που πάει να κάνει, (που έρχεται αντίθετη στις αρχές του), ο Χάρι πληρώνει έναν απατεώνα για να κάψει το εργοστάσιό του.
Πληροφορίες παραγωγής
Ταινία βασισμένη στο ομώνυμο μυθιστόρημα του Στηβ Σέιγκαν, που πραγματεύεται την εσωτερική διαμάχη και τις ανησυχίες ενός μεσήλικα απογοητευμένου από τη ζωή που προσπαθώντας να επιβιώσει στη σύγχρονη αμερικανική κοινωνία υιοθετεί μεθόδους που αντιτίθονται στα ιδανικά της νιότης του και που έχει στοιχειωθεί από τη μνήμη της θητείας του στον Β΄ Παγκόσμιο Πόλεμο. Ο Σέιγκαν έγραψε ο ίδιος το σενάριο για τη μεγάλη οθόνη κι ο Τζακ Λέμον ήθελε πάρα πολύ να ερμηνεύσει τον κεντρικό ρόλο, παρά το γεγονός ότι η ταινία δεν είχε εμπορική προοπτική. Η ταινία γυρίστηκε με χαμηλό προϋπολογισμό (1.000.000 δολάρια) κι ο Τζακ Λέμον πέρα από χαμηλό μισθό έλαβε ποσοστά από τα κέρδη. Η ταινία ήταν εμπορική αποτυχία, αλλά οι κριτικοί αγάπησαν την ερμηνεία του Τζακ Λέμον, την οποία χαρακτήρισαν την καλύτερή δραματική του μετά από εκείνη στην ταινία του Μπλέικ Έντουαρντς. Οι κριτικοί υποστήριζαν ότι ο Λέμον θα κέρδιζε το Όσκαρ Α' Ανδρικού Ρόλου πριν την πρεμιέρα της ταινίας στους κινηματογράφους. Όταν κέρδισε το βραβείο έγινε ο πρώτος ηθοποιός στην ιστορία του κινηματογράφου, κάτοχος τόσο του όσκαρ Α' Ανδρικού Ρόλου, όσο και του Όσκαρ Β' Ανδρικού Ρόλου.
Όσο η ταινία μονταριζόταν, ο Λέμον βρισκόταν στην Ευρώπη, όπου γύριζε την ταινία Αβάντι (Avanti!, 1972) του Μπίλι Γουάιλντερ. Κάποια στιγμή του έστειλαν μια κόπια της ταινίας κι εκείνος κάλεσε τον Γουάιλντερ για να την δουν μαζί. Όταν η ταινία τελείωσε ο Λέμον ζήτησε την άποψη του Γουάιλντερ για την ταινία. Και ο μεγάλος σκηνοθέτης πρότεινε μια αλλαγή, την περικοπή της σκηνής στην οποία ο Τζακ Λέμον επισκέφτεται την ερωμένη του σχετικά νωρίς στην ταινία. Ο σκηνοθέτης θεωρούσε ότι επιβράδυνε τη ροή της υπόθεσης.
Ο Τζακ Λέμον, που στο παρελθόν είχε αντιμετωπίσει προβλήματα με το αλκόολ, θεωρούσε την ερμηνεία του στην ταινία Σώστε τον τίγρη, μια από τις πιο εσωτερικές και ικανοποιητικές στιγμές στην φιλμογραφία του.
Βραβεία
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1973 Κατηγορία:Ταινίες παραγωγής Paramount Pictures Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου Κατηγορία:Αγγλόφωνες ταινίες Κατηγορία:Αμερικανικές δραματικές ταινίες Κατηγορία:Ταινίες βασισμένες σε αμερικανικά μυθιστορήματα
Βεργιανά Ρεθύμνης
Τα Βεργιανά είναι μικρό πεδινό χωριό του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Βρίσκεται σε υψόμετρο 270 μέτρα.
Γεωγραφία - Ιστορία
Τα Βεργιανά βρίσκονται σε απόσταση 28 χλμ. Α. από το Ρέθυμνο και 6 χλμ ΝΔ. από το Πέραμα (έδρα του δήμου). Ο πληθυσμός του στην τελευταία απογραφή (2011) είχε 9 κατοίκους. Το χωριό ονομάζεται έτσι από τη φράση «το χωριό των Βέργηδων», ήτοι Βεργιανά. Το επώνυμο Βέργης είναι κοινότατο και σήμερα. Πρώτη φορά μνημονεύεται στο έργο του Μ. Χουρμούζη Βυζάντιου "Κρητικά" το 1842. Το 1881 αναφέρεται στην Απογραφή του Σταυράκη ως οικισμός του Δήμου Μαργαριτών με 76 Χριστιανούς κατοίκους. Το 1900 αναφέρεται στο δήμο Ελευθερναίων με 66 κατ. Το 1920 αναφέρεται στον αγροτικό δήμο Πλευριανών, κατ. 81 το 1928 στην κοινότητα Αλφάς κατ. 74, το 1940 στην Κοινότητα Μαργαριτών κατ. 60, το 1961 κατ. 50 ,το 1971 κατ. 30. το 1981 κατ.23 και το 1991 19 κάτοικοι. Μετά την ενσωμάτωση της Κρήτης με την Ελλάδα αναφέρεται το 1925 στο ΦΕΚ 27Α - 31/01/1925 να προσαρτάται στην τότε κοινότητα Αλφάς. Σύμφωνα με το σχέδιο Καλλικράτης, ανήκει στην τοπική κοινότητα Μαργαριτών που υπάγεται στη δημοτική ενότητα Γεροποτάμου του Δήμου Μυλοποτάμου και σύμφωνα την απογραφή του 2011 έχει πληθυσμό 9 κατοίκους. Το συγκρότημα κατοικίας ιδιοκτησίας Χρ. Πολυχρονάκη έχει χαρακτηριστεί ως ιστορικό διατηρητέο μνημείο.
Εκκλησιαστική υπαγωγή
Η εκκλησία του χωριού είναι αφιερωμένη στην Αγία Βαρβάρα και υπάγεται στην ενορία Πλευριανών της Δ΄ Αρχιερατικής Περιφέρειας της Ιεράς Μητροπόλεως Ρεθύμνης και Αυλοποτάμου της Εκκλησίας της Κρήτης και είναι διακοσμημένη με εικόνες του 19ου αιώνα.
Παραπομπές
Κατηγορία:Χωριά του νομού Ρεθύμνης Κατηγορία:Δήμος Μυλοπόταμου
Μισλές
Το Μισλές(γνωστή ως Μεσλές ή Meşleş στο λατινικό αλφάβητο μέχρι το 2001) (Αβαρικά: ЧIинчIар) είναι ένα χωριό στην επαρχία Ζακατάλα του Αζερμπαϊτζάν. Το χωριό αποτελεί μέρος του δήμου Γιουξάρι Τάλα.
Εξωτερικοί σύνδεσμοι
Κατηγορία:Κατοικημένες περιοχές στην Επαρχία Ζακατάλα
Alter Bridge
thumb|200px|Οι Alter Bridge Οι Alter Bridge είναι αμερικανικό μουσικό συγκρότημα της χαρντ ροκ από την Ατλάντα. Το απαρτίζουν οι Μαρκ Τρεμόντι, Μπράιαν Μάρσαλ και Σκοτ Φίλιπς, πρώην μέλη των Creed, με τον Μάιλς Κένεντι, που ανήκε πρώτα στους Mayfield Four και είναι τώρα ο τραγουδιστής του περιοδεύοντος συγκροτήματος του Slash. Το όνομα της μπάντας σκέφτηκε ο Τρεμόντι από μία γέφυρα (Bridge) που βρισκόταν στο Ντιτρόιτ κοντά στην περιοχή που έμενε παλιότερα στον "Alter Road". Ενώ οι Creed είχαν γίνει πολυ-πλατινένιοι, οι Alter Bridge δεν έχουν φτάσει στο ίδιο επίπεδο επιτυχίας έως σήμερα με το "One Day Remains" να ανακηρίσεται μόνο gold status (χρυσό). Έχουν αλλάξει 3 δισκογραφικές εταίριές από την αρχή της καριέρας τους. Μία με κάθε άλμπουμ.
One Day Remains
Το πρώτο τους album, το One Day Remains, κυκλοφόρησε τη χρονιά της δημιουργίας τους, το 2004, με τα σινγκλς "Open Your Eyes " και "Find The Real" όπως επίσης και το "Broken Wings". Το άλμπουμ αύτο αντιμετώπισε βαριά κριτική εξ' αιτίας της ομοιότητας του με τραγούδια των Creed.
Blackbird
Το δεύτερό τους album, με τίτλο Blackbird  κυκλοφόρησε στις 9 Οκτωβρίου του 2007. Το πρώτο σινγκλ από αυτό το άλμπουμ, με τίτλο "Rise Today", κυκλοφόρησε στις 30 Ιουλίου του 2007. Αυτό ήταν το πρώτο άλμπουμ στο οποίο συμμετείχε δημιουργικά και ο Μάιλς Κένεντι καθώς όταν έγινε μέλος τησ μπάντας τα τραγούδια του "One Day Remains" είχαν ήδη γραφτεί. Το "Blackbird" θεωρείται αυτήν την στιγμή, από τους φαν, το καλύτερό τους άλμπουμ.
AB 3
Στις 11 Οκτοβρίου του 2010 κυκλοφόρησαν το τρίτο τους άλμπουμ με τον τίτλο "AB 3". Οι κριτικοί το επαίνεσαν και το χαρακτήρισαν "Masterpiece" (αριστούργημα). Το τραγούδι "Isolation" αυτού του δίσκου είναι η μεγαλύτερη τους επιτυχία έως σήμερα (20/2/2011).
Εξωτερικοί σύνδεσμοι
Κατηγορία:Αμερικανικά hard rock συγκροτήματα Κατηγορία:Μουσικά συγκροτήματα από τη Φλόριντα
Alqi Kareco
Νίκος Παππάς
Με το όνομα Νίκος Παππάς είναι γνωστοί οι:
Σπήλαιο της Αντιπάρου
Περί το μέσον της ανατολικής Αντιπάρου και σε αρκετό ύψος από την επιφάνεια της θάλασσας βρίσκεται το φημισμένο σπήλαιο της Αντιπάρου, από τα σπουδαιότερα της Ελλάδας και που από επιγραφές που βρίσκονται σ΄ αυτό εικάζεται ότι ήταν γνωστό στην αρχαιότητα.
Η μέχρι της εισόδου του μετάβαση γίνεται, είτε από την παραλία μετά από επίπονη πορεία, είτε από το Κάστρο το οποίο και συνδέεται με οδική αρτηρία που μέχρι το 1970 ήταν ημιονικό μονοπάτι. Η μεγάλη στοά του σπηλαίου αυτού αποτελείται από το κυρίως σπήλαιο που έχει διαστάσεις: πλάτος 33 μ., μήκος είσδυσης 48 μ. και ύψος 25 μ. Η είσοδος στο σπήλαιο αρχίζει από αψιδωτή στοά και συνεχίζει στενός και χαμηλός διάδρομος που απολήγει σε άλλη στοά απόκρημνη που αποτελεί και το κυρίως σπήλαιο. Η κάθοδος σ΄ αυτό το τμήμα γίνεται με σκάλα, παλαιότερα με ανεμόσκαλα. Το θέαμά του από τη λευκότητα και διαφάνεια των σταλακτιτών του είναι πράγματι φαντασμαγορικό.
Ένας χαρακτηριστικός σταλαγμίτης κολουροκωνικός στο σχήμα με διάμετρο 7-8 μέτρα και ύψος 8 μέτρων ονομάζεται από τους ντόπιους Αντιπαριώτες «Αγία Τράπεζα», επειδή πάνω σε αυτόν τέλεσε το 1673 λειτουργία ο εγκατεστημένος στη Κωνσταντινούπολη πρέσβυς του Βασιλέως της Γαλλίας Λουδοβίκου ΙΔ' ο Μαρκήσιος ντε Νουαντέλ όταν τότε επισκέφθηκε την Αντίπαρο. Αρκετή καταστροφή όμως σημειώθηκε κατά τη ρωσική κατοχή της νήσου (1770-1774) όταν πληρώματα ρωσικών πλοίων αφαίρεσαν πολλούς σταλακτίτες προκειμένου να εμπλουτίσουν το αυτοκρατορικό μουσείο Ερμιτάζ.
Αντιπαρου Κατηγορία:Αντίπαρος
Ζάραξ
thumb|250px|Η πύλη της ακρόπολης του Ζάρακα O Ζάρακας ή Ζάραξ είναι αρχαία πόλη η οποία βρισκόταν κοντά στο λιμάνι του Γέρακα, στις ανατολικές ακτές της Πελοποννήσου. Τα ερείπιά της σήμερα εντοπίζονται στη μικρή χερσόνησο βόρεια της εισόδου του λιμανιού του Γέρακα. Ξεχωρίζει η ακρόπολη με το οχυρωματικό τείχος της, το οποίο κατασκευάστηκε στους ελληνιστικούς χρόνους. Στη θέση της πόλης έχουν εντοπιστεί ίχνη κατοίκησης από την προϊστορία.
Ιστορία
Η πόλη άκμασε και κατά τη διάρκεια των ρωμαϊκών χρόνων, όταν ανήκε στο Κοινό των Ελευθερολακώνων. Εκείνη την περίοδο ανοικοδομήθηκε ο ναός του Απόλλωνα, ανακατασκευάστηκε η ακρόπολη και εντός της κατασκευάστηκε τρίκλητη χριστιανική βασιλική. Ο Παυσανίας αναφέρει ότι το 2ο αιώνα μ.Χ., το λιμάνι της πόλης παρουσίαζε εικόνα εγκατάλειψης, ενώ η πόλη εγκαταλείφθηκε μετά από το σεισμό το 365.
Μνημεία
thumb|250px|Τα τείχη της ακρόπολης του Ζάρακα Τα τείχη της ακρόπολης και την αρχαίας πόλης σώζονται σε μεγάλο ύψος στη βόρεια και στη δυτική πλευρά. Το τείχος ενισχυόταν από οχτώ ορθογώνιους ή τετράγωνους πύργους. Στην ανατολική πλευρά βρισκόταν η ακρόπολη. Η πύλη της, στη βορειοδυτική γωνιά, είναι αρκετά καλοδιατηρημένη και προστατεύεται από κυκλικής διατομής πύργο. Η πύλη αποτελεί ένα διάδρομο πλάτους ενός 1 μέτρου ο οποίος αρχικά προχωρά βόρεια και μετά ανατολικά. Σε περίπτωση επίθεσης, φρασόταν με δύο ξύλινες προσωρινές πύλες σε δύο σημεία. Η βόρεια και δυτική πλευρά περιβάλλεται από ακανόνιστο πολυγωνικό τείχος, ενώ η ανατολική προστατεύεται φυσικά από απότομη πλαγιά.
Εντός των τειχών σώζονται και μεταγενέστερα κτήρια της ρωμαϊκής και βυζαντινής εποχής, όπως ένα καμαροσκεπές κτίριο των ρωμαϊκών χρόνων του οποίου οι τοίχοι σώζονται σε μεγάλο ύψος. Εντός του χώρου της ακρόπολης έχουν βρεθεί τα λείψανα τρίκλητης βασιλικής. Αυτά τα δύο κτίρια δεν έχουν ανασκαφεί. Ο Παυσανίας περιγράφει ότι το σημαντικότερο κτίριο της περιοχής ήταν ο ναός του Απόλλωνα κιθαρωδού, αλλά αυτό το κτίριο δεν έχει εντοπιστεί.
Εξωτερικοί σύνδεσμοι
Κατηγορία:Πόλεις της αρχαίας Λακωνίας Κατηγορία:Κοινό Ελευθερολακώνων
Boney M.
Οι Boney M. είναι ένα vocal group από τη Γερμανία, που δημιουργήθηκε από τον Γερμανό παραγωγό Φρανκ Φάριαν. Αν και γερμανικό το γκρουπ, τα τέσσερα αρχικά του μέλη, η Λιζ Μίτσελ ήταν γεννημένη στην Τζαμάικα όπως και η Μάρσια Μπαρέτ, ενώ η Μέιζι Ουίλιαμς στο Μοντσερράτ και ο Μπόμπι Φάρελ από την Αρούμπα. Το γκρουπ δημιουργήθηκε το 1976 και πέτυχε μεγάλη δημοτικότητα στα τέλη του 1970, παίζοντας disco κομμάτια. Ωστόσο, από τη δεκαετία του 1980, υπήρξαν διάφορες αλλαγές στη σύνθεσή του.
Εξωτερικοί σύνδεσμοι
Κατηγορία:Γερμανικά μουσικά συγκροτήματα
Τσαμαδός (κανονιοφόρος)
Τσαμαδός (Κανονιοφόρος)
Κανονιοφόρος - Ιστιοφόρο - 46 τόνων
Μεταξύ 1833-1834 ναυπηγήθηκε στο Ναύσταθμο Πόρου.
Οπλισμός : 1 πυροβόλο των 68 και 2 ολμοπυροβόλα των 12 λιβρών. – Πλήρωμα : 2 Αξιωματικοί, 1 Υπαξιωματικός και 22 Ναύτες. Χρησιμοποιήθηκε από το 1847 σαν φορτηγό.
Ιδίου τύπου ‘Άστιγξ Ι’, ‘Αποστόλης Ι’, ‘Τσαμαδός’, ‘Τομπάζης Ι’, ‘ΜΙΑΟΥΛΗΣ’, ‘Καχράν’, ‘Σαχτούρης Ι’, ' Ανδρούτσος’, ‘ΚΡΙΕΖΗΣ’, 'Κανάρης Ι', ‘11Η (Μυκάλη Ι)’ και ‘12η (ΣΦΑΚΤΗΡΙΑ)’.
Κατασχέθηκε από τις 07/01/1850 έως και τις 17/04/1850 στον Ναύσταθμο Πόρου από τους Άγγλους μαζί με τα άλλα πλοία κατά τη διάρκεια των επεισοδίων του Πατσίφικου. Στη δύναμη του Στόλου μέχρι το 1853.
Πηγές
Κατηγορία:Ελληνικές Κανονιοφόροι
Κυκλώνας Ναργκίς
thumb|250px|Ο κυκλώνας Ναργκίς στις 1 Μαΐου 2008 Ο κυκλώνας Ναργκίς (Nargis) ήταν ένας ισχυρός κυκλώνας και η χειρότερη φυσική καταστροφή στην ιστορία της Μιανμάρ. Ο τυφώνας σχηματίστηκε στις 27 Απριλίου 2008 στο Κόλπο της Βεγγάλης και έφτασε στη Μιανμάρ στις 2 Μαΐου, προκαλώντας μεγάλες καταστροφές και περισσότερους από 146.000 θανάτους. Στη Λαμπούτα μόνο, οι θάνατοι έφτασαν τους 80.000. Επίσης, οι εκτιμήσεις έκαναν λόγο για 55.000 αγνοούμενους. Θεωρείται ότι οι εκτιμήσεις της κυβέρνησης παρουσίασαν σκόπιμα έναν μικρότερο αριθμό και υπάρχουν υπόνοιες ότι η κυβέρνηση σταμάτησε τις επίσημες μετρήσεις όταν οι νεκροί ξεπέρασαν τις 138.000 χιλιάδες, για να αποφύγει μια πιθανή πτώση της. Οι συνολικές καταστροφές υπολογίστηκαν σε 10 δις δολάρια ΗΠΑ, οι ακριβότερες που έχουν προκληθεί από κυκλώνα στην περιοχή.
Ο Ναργκίς ήταν ο πιο θανατηφόρος ονοματισμένος κυκλώνας στο βόρειο Ινδικό, καθώς και ο δεύτερος πιο θανατηφόρος ονοματισμένος κυκλώνας όλων των εποχών, μετά τον τυφώνα Νίνα του 1975. Μαζί με τους μη ονοματισμένους τυφώνες, ο Ναργκίς είναι ο 8-ος πιο θανατηφόρος τυφώνας, αλλά λόγω της αβεβαιότητας των θανάτων που προκλήθηκαν από τον Ναργκίς και αυτών που προκλήθηκαν από άλλους τυφώνες, όπως ο κυκλώνας του Μπανγκλαντές του 1991, ο Ναργκίς μπορεί να θεωρηθεί ως ο έβδομος πιο θανατηφόρος τυφώνας όλων των εποχών.
Χρονικό
Ο Ναργκίς ήταν ο πρώτος τυφώνας του 2008 στο βόρειο Ινδικό. Σχηματίστηκε στη κεντρική περιοχή του Κόλπου της Βεγγάζης. Αρχικά κινήθηκε προς τα βόρεια και, συναντώντας ευνοϊκές συνθήκες, έγινε ισχυρότερος. Ένα βόρειο ρεύμα ξηρού αέρα αποδυνάμωσε τον κυκλώνα, αλλά σύντομα ο κυκλώνας δυνάμωσε ξανά, με ταχύτητες ανέμου τουλάχιστον μέχρι 165 χλμ/ώρα, σύμφωνα με την Μετεωρολογική Υπηρεσία της Ινδίας. Σύμφωνα με άλλες μετρήσεις, οι άνεμοι είχαν ταχύτητα μέχρι 217 χλμ/ώρα, κατατάσσοντας των Ναργκίς ως κυκλώνα κατηγορίας 4 στην Κλίμακα Σαφίρ-Σίμπσον. Ο τυφώνας έφτασε στην Μυαμάρ στις 2 Μαΐου, στη μέγιστη ισχύ του. Ήταν ο πρώτος κυκλώνας που χτύπησε τη χώρα μετά τον τυφώνα Μάλα του 2006, ο οποίος αν και ισχυρότερος, δεν προκάλεσε τόσες καταστροφές. Ο τυφώνας πέρασε και από τη μεγαλύτερη πόλη της χώρας, την Γιανγκόν.
Παραπομπές
Κατηγορία:Μιανμάρ Κατηγορία:2008 Ναργκις Κατηγορία:Φυσικές καταστροφές
Νιφλχέιμ
Το Νιφλχέιμ (αρχαία σκανδιναβικά: Niflheimr, προφορά: Νίφλχεϊμρ, σημαίνει γη της ομίχλης) είναι το βασίλειο του πάγου και του κρύου στην Σκανδιναβική μυθολογία. Βρίσκεται βόρεια του Γκιννουνγκαγκάπ και κατοικείται από τους γίγαντες του πάγου, Γιότουν. Σύμφωνα με ορισμένες πηγές εκεί βρίσκεται και το Χέλμγκαρντ, που κυβερνάται από τη θεά Χελ, κόρη του Λόκι στην οποία ανατέθηκε ο ρόλος του κυβερνήτη του Νιφλχάιμ από τον Όντιν. Το μισό κορμί της είναι κανονικό, ενώ το άλλο μισό είναι πτώμα σε αποσύνθεση.
Κατηγορία:Τοποθεσίες της νορβηγικής μυθολογίας
Λιμένας Μουνιχίας
Ο Λιμένας Μουνιχίας είναι ο τρίτος και μικρότερος φυσικός λιμένας του Πειραιά. Η σύγχρονη ονομασία του είναι Μικρολίμανο. Έχει ωοειδές σχήμα και βρίσκεται στην ανατολική πλευρά του Πειραιά με θέα την είσοδο του Σαρωνικού.
Δομή κατά την αρχαιότητα
Στην αρχαιότητα, όπως και οι άλλοι δύο λιμένες του Πειραιά, (Ζέας και τμήμα του Κεντρικού), χαρακτηριζόταν πολεμικός λιμένας (δηλαδή σημερινός ναύσταθμος) της αρχαίας Αθήνας. Γύρω από τη λιμενική λεκάνη, και σε απόσταση 60 μέτρων από την προκυμαία, υπήρχε περιφρακτικό τείχος για την προστασία των τότε δημοσίων λιμενικών εγκαταστάσεων. Δεν υπάρχουν λεπτομέρειες για την περίφρακτη αυτή λιμενική ζώνη. Ο λιμένας αυτός εισέδυε εντός του λόφου της Μουνιχίας εκ της οποίας και έλαβε το όνομά του παρέχοντας μεγάλη προστασία σε βόρειους, νότιους και δυτικούς ανέμους. Τότε είχε άνοιγμα εισόδου 37 μ. με ισχυρούς λιμενοβραχίονες, στα άκρα των οποίων υπήρχαν πύργοι που ενώνονταν με την περιτείχιση του Πειραιά.
Επί της παραλίας του λιμένα Μουνιχίας φαίνεται πως υπήρχε κτίσμα αποθήκης υλικού, ως ένα είδος μικρής Σκευοθήκης για την εξυπηρέτηση των αναγκών των πλοίων. Στον λιμένα αυτό λιμενίζονταν τα αρχαία "ιερά πλοία" όπως η Πάραλος, η Σαλαμινία κ.α. κατά τις γιορτές των Μουνιχίων. Επίσης, απ' αυτόν τον λιμένα έφευγαν και οι θεωρούμενοι εχθροί του Αθηναϊκού κράτους καθώς και οι πολιτικοί εξόριστοι μεταξύ των οποίων και ο ρήτορας Αισχίνης.
Σημειώνεται πως στη θέση του λιμένα της Μουνιχίας, οι σύγχρονοι πρώτοι ερευνητές τοποθετούσαν το Φάληρο. Τη γνώμη αυτή υποστήριξαν με φανατισμό εκτός των ξένων ιστορικών αρχαιολόγων και πολλοί Έλληνες. Σήμερα η άποψη αυτή δεν υποστηρίζεται από κανέναν. Τελευταίος υποστηρικτής εκείνης της άποψης ήταν ο Perret G. το 1887 που αποπειράθηκε να ορίσει έτσι ως λιμένα Μουνιχίας τον λιμένα Ζέας, η γνώμη όμως αυτή ως τελείως αστήρικτη έμεινε άνευ συνέχειας.
Δείτε επίσης
Κατηγορία:Λιμένες της αρχαίας Αθήνας Κατηγορία:Τοπογραφία του αρχαίου Πειραιά
Έδγαρ Μπενίτες
Ο Μπενίτες άρχισε την καριέρα του στην Κλουμπ 12 δε Οκτούμπρε πριν μετακομίσει στη Λιμπερτάδ της Ιταουγουά το 2005, όπου κέρδισε την Παραγουανή Πριμέρα Ντιβισιόν. Το 2008, προσλήφθηκε στην Σολ ντε Αμέρικα, όντας ένας από τους πρώτους σκόρερ της ομάδας.
Το 2008 μεταφέρθηκε στη ΚΦ Πατσούκα. Το 2010 δόθηκε δανεικός στην Σέρρο Πορτένιο και κέρδισε το πρωτάθλημα Απερτούρα το 2012.
Το 2013 η Τολούκα αγόρασε τον παίκτη.
Κάστρο του Βαλανσαί
Ιστορία
Το κάστρο βρίσκεται στην άκρη ενός πλατώματος με θέα στον ποταμό Ναόν. Στην αρχαία εποχή η περιοχή είχε μία Γαλατο-Ρωμαϊκή βίλα με το όνομα Valencia us, η επικράτεια των Βαλένς. Τον 10ο και 11ο αι. κτίστηκε ένας μεγάλος και συμπαγής πύργος και το διάστημα 1026-47 ένας χάρτης δωρεάς αποδίδει το Βαλενσαί στον πρώτο του κύριο, τον Μπερτράν. Το 1220 ο μετέπειτα κύριος τού Βαλενσαί, ο Γκωτιέ αναφέρεται ότι έκτισε ένα φεουδαρχικό φρούριο ή οικία στην περιοχή, αλλά δεν είναι σαφές αν αυτό ήταν μία προσθήκη ή προέκταση του προϋπάρχοντος πύργου. Υπάρχουν λείψανα της αρχικής κατασκευής, θαμμένα κάτω από την αυλή.
Το κάστρο της εποχής μας κτίστηκε σε βασιλικό μέγεθος από την οικογένεια ντ'Ετάμπ, κεφαλαιούχων για 200 έτη. Η κατασκευή άρχισε το 1540 με εντολή του Ιακώβου ντ'Ετάμπ στη θέση του κατεστραμμένου κάστρου του 12ου αι. και ολοκληρώθηκε τον 18ο αι., όταν προστέθηκε ο νότιος πύργος.
Ο 18ος αι. είδε μία γρήγορη διαδοχή ιδιοκτητών, περιλαμβανομένου του διάσημου Σκώτου τρπεζίτη Τζον Λω, που αγόρασε την ιδιοκτησία το 1719. Έναν αιώνα έπειτα, το 1803 ο Ναπολέων Α΄ διέταξε τον υπουργό Εξωτερικών του Σαρλ-Μωρίς ντε Ταλεϋράν να αποκτήσει την ιδιοκτησία ως μέρος κατάλληλο για την υποδοχή ξένων αξιωματούχων, όπως του Φερδινάνδου Ζ΄ της Ισπανίας. Αυτός, μαζί με τον αδελφό του Κάρλο-Μαρία κόμη της Μολίνα και τον θείο του Αντόνιο-Πασκάλ, πέρασαν έξι έτη αιχμάλωτοι του Ναπολέοντα στο Βαλενσαί. Η συμφωνία που μερίμνησε για την ελευθέρωσή τους το 1813, πήρε το όνομα του κάστρου.
Η περίοδος κατοχής του Ταλεϋράν ήταν η χρυσή περίοδος στην ιστορία του Βαλενσαί, καθώς αναφέρονται 23 πόλεις να κυβερνώνται από τον πρίγκιπα. Ο πιο περίφημος στην υπηρεσία του Ταλευράν που εργαζόταν στο Βαλενσαί, ήταν αναμφίβολα ο αρχιμάγειράς του Μαρί-Αντουάν Καρέμ. Έπειτα από το τέλος του Ταλεϋράν το 1838, ο μεγάλος πολιτικός τάφηκε σε ένα μικρό νεκρικό παρεκκλήσιο στο πάρκο. Οι πλάγιοι απόγονοί του διατήρησαν την ιδιοκτησία του ακινήτου ως το 1952, όταν έληξε η εξ αρρενογονίας γραμμή. Ο τελευταίος πρίγκιπας κληροδότησε την ιδιοκτησία στον προγονό του (γιο της συζύγου του από άλλον γάμο της), που την πώλησε σε έναν συνεταιρισμό ιστορικών πύργων το 1979.
Οι πρίγκιπες του Ταλεϋράν-Περιγκόρ συγκαταλεγόταν ανάμεσα στους άμεσα υποτελείς του Γερμανού βασιλιά (δηλ. χωρίς ενδιάμεσο φεουδάρχη), καθώς ήταν -κατ' όνομα μόνο- κύριοι του δουκάτου του Ζαγκάν της Σιλεσίας (τότε στην Πρωσία, τώρα στην Πολωνία). Εξ' αιτίας αυτού το κάστρο γλίτωσε τη Γερμανική κατοχή κατά τον Β΄ Π. Π. Έχοντας δηλώσει την προσωπική του ουδετερότητα, ο δούκας του Ζαγκάν είδε θησαυρούς από το Λούβρο (όπως η Πτερωτή Νίκη της Σαμοθράκης και η Αφροδίτη της Μήλου) να στεγάζονται για ασφάλεια στο Βαλενσαί.
Παραπομπές
Κατηγορία:Κάστρα του Λίγηρα
Άσκιο
Το Άσκιο ή Σινιάτσικο είναι βουνό της δυτικής Μακεδονίας, με ψηλότερη κορυφή το «Σημείο», όπως αποκαλείται από τους ντόπιους, στα 2.111 μέτρα και η οποία βρίσκεται στο μεσαίο τμήμα του. Είναι νότια συνέχεια του Βίτσι και μεσαίος κρίκος της ορεινής αλυσίδας, που σχηματίζει με το Βίτσι προς βόρεια και τον Βούρινο προς νότο, αρχίζει από τα στενά της Κλεισούρας στην περιοχή που ενώνονται τα σύνορα των νομών Φλωρίνης – Καστοριάς – Κοζάνης, προχωρεί με νότια νοτιοανατολική κατεύθυνση στο νομό Κοζάνης και απολήγει νότια της Σιάτιστας, στη διάβαση που περνά ο δρόμος που συνδέει την Κοζάνη με τα Γρεβενά και αρχίζει ο Βούρινος. Το μήκος του είναι περίπου 33 χλμ.
Τα πετρώματα του είναι κυρίως κρυσταλλικά, δεν έχει σημαντικά υδάτινα ρεύματα, με τα περισσότερα από αυτά να καταλήγουν νότια του Ασκίου στον Αλιάκμονα, εκτός από μερικά που καταλήγουν στη λίμνη Βεγορίτιδα μέσω του ποταμού Σουλού, που διαρρέει τον Εορδαϊκό κάμπο και περιφερειακά την Πτολεμαΐδα.
Η δυτική-βορειοδυτική και ανατολική-βορειοανατολική πλευρά καλύπτονται με δάση, ενώ αντίθετα στα νότια το Άσκιο είναι βραχώδες. Από βορρά προς νότο υπάρχουν οι εξής οικισμοί: Βλάστη, Νάματα, Σισάνι, Δρυόβουνο, Πελεκάνος, Εράτυρα, Γαλατινή, Καλονέρι, Μικρόκαστρο και Σιάτιστα, στα δε ανατολικά οι Φούφας, Μυλοχώρι, Αναρράχη, Κρυόβρυση, Άρδασσα, Ασβεστόπετρα, Λιβερά, Σιδεράς, Λυγερή, Καλαμιά, Αλωνάκια και Σκήτη.
Παραπομπές
Κατηγορία:Βουνά της Καστοριάς Κατηγορία:Βουνά της Κοζάνης
Δημήτρης Κοκολάκης
Ο Δημήτρης Κοκολάκης (γενν. 11 Νοεμβρίου 1949) είναι Έλληνας πρώην διεθνής αθλητής της καλαθοσφαίρισης. Έχει ύψος 2,15 μέτρα. Υπήρξε ένας από τους κορυφαίους Έλληνες σέντερ της εποχής του.
Καριέρα
Κατάγεται από τα Φραντζεσκιανά Μετόχια Ρεθύμνης και είναι ανιψιός του λυράρη Ανδρέα Ροδινού. Από το Ρέθυμνο, τόπο διαμονής του, επισημάνθηκε το ταλέντο του. Τον Οκτώβριο του 1969 εντάχθηκε στην ομάδα του Παναθηναϊκού. Είχε ασχοληθεί για πρώτη φορά με το μπάσκετ λίγα χρόνια πριν και δεν είχε προλάβει να αποκτήσει την απαιτούμενη υποδομή σε δύναμη και τεχνική και έτσι το μόνο του πλεονέκτημα ήταν το ύψος του. Παρότι αμφισβητήθηκε έντονα δούλεψε σκληρά και όχι μόνο κάλυψε το χαμένο έδαφος αλλά έγινε ένας από τους πρωταγωνιστές του ελληνικού πρωταθλήματος. Με τη βοήθεια του συμπαίκτη του Ανδρέα Χαϊκάλη αλλά και ακολουθώντας τις οδηγίες του Γιώργου Βασιλακόπουλου, Θέμη Χολέβα, Ρίτσαρντ Ντουκσάιρ και του Κώστα Μουρούζη έγινε ο Έλληνας καλαθοσφαιριστής που κατέκτησε τα περισσότερα πρωταθλήματα Ελλάδος.
Αγωνιζόμενος στον Παναθηναϊκό κατέκτησε 9 πρωταθλήματα Ελλάδας (1971, 1972, 1973, 1974, 1975, 1977, 1980, 1981, 1982) και 3 κύπελλα (1979, 1982, 1983) ενώ δημιούργησε με τον Απόστολο Κόντο ένα επιτυχημένο δίδυμο που οδήγησε τον Παναθηναϊκό στις επιτυχίες αυτές. Μετά από 14 χρόνια ήρθε σε ρήξη με τη διοίκηση του Παναθηναϊκού και αποκτήθηκε από τον Άρη με τον οποίο κατέκτησε άλλα 3 πρωταθλήματα (1985, 1986, 1987) και 2 κύπελλα Ελλάδας (1985, 1987).
Στις 10 Ιουνίου 2019, τιμήθηκε από τον Παναθηναϊκό ως ένα από τα σημαντικότερα πρόσωπα στην ιστορία της ομάδας που συμπλήρωσε το 2019, 100 χρόνια μπασκετικής ιστορίας. Με τον Παναθηναϊκό αγωνίστηκε δεκατέσσερα χρόνια, κατέκτησε συνολικά δώδεκα τίτλους.
Εθνική ομάδα
Έχει φορέσει μία φορά τη φανέλα της εθνικής εφήβων σημειώνοντας και 10 πόντους, ενώ έχει φορέσει και 178 φορές της εθνικής αντρών σημειώνοντας 1.282 πόντους (7,20 μ.ο.). Στην εθνική αντρών έπαιξε πρώτη φορά στις 13 Μαΐου 1974 σε φιλικό παιχνίδι με την Αυστρία. Υπήρξε διεθνής και με την εθνική ενόπλων κατακτώντας μαζί της πολλά μετάλλια.
Αγωνίστηκε στα Ευρωμπάσκετ 1975, 1979, 1981, 1983. Σημαντική επίσης ήταν η παρουσία του στην εθνική ομάδα το 1979 όταν η Ελλάδα νίκησε 2 φορές την ισχυρή εθνική Γιουγκοσλαβίας, στον τελικό του βαλκανικού πρωταθλήματος και στον τελικό των Μεσογειακών Αγώνων. Αγωνίστηκε με την εθνική για τελευταία φορά στις 13 Φεβρουαρίου 1986 με την Πολωνία για τα προκριματικά του παγκοσμίου πρωταθλήματος του 1986.
Τίτλοι
Ο Δημήτρης Κοκολάκης είναι ο καλαθοσφαιριστής που έχει κατακτήσει τα περισσότερα Πρωταθλήματα Ελλάδος έχοντας συνολικά 12 τίτλους.
Τηλεοπτικές εμφανίσεις
Εμφανίστηκε στην σειρά "Της Ελλάδος τα παιδιά" (S1E20) ως προπονητής της ομάδας του γραφείου τύπου της Αεροπορίας
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ17 Κατηγορία:Καλαθοσφαιριστές της εθνικής Ελλάδος ενόπλων Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Άρη Κατηγορία:Καλαθοσφαιριστές Ηλυσιακού Κατηγορία:Καλαθοσφαιριστές Ευρωμπάσκετ 1975 Κατηγορία:Καλαθοσφαιριστές Ευρωμπάσκετ 1979 Κατηγορία:Καλαθοσφαιριστές Ευρωμπάσκετ 1981 Κατηγορία:Καλαθοσφαιριστές Ευρωμπάσκετ 1983 Κατηγορία:Σέντερ
Γενικό Επιτελείο Αεροπορίας (Ελλάδα)
Το Γενικό Επιτελείο Αεροπορίας (ΓΕΑ) είναι το αρμόδιο επιτελείο για τη διοίκηση της Πολεμικής Αεροπορίας. Ιεραρχικά υπάγεται στο Γενικό Επιτελείο Εθνικής Άμυνας (ΓΕΕΘΑ).
Ιεραρχία
Η Σύνθεση του είναι:
Οργανωτική Δομή
Οργανωτικά στο ΓΕΑ υπάγονται:
Το Γενικό Επιτελείο Αεροπορίας είναι οργανωμένο σε Κλάδους και Διευθύνσεις, επικεφαλής των οποίων είναι ο Αρχηγός ΓΕΑ και ο οποίος ασκεί τα καθήκοντα του με τη βοήθεια του Επιτελικού του Γραφείου.
Στον Α/ΓΕΑ υπάγονται ο Υπαρχηγός, η Γενική Επιθεώρηση, το Κέντρο Ασφάλειας Πτήσεων και Εδάφους (ΚΕΑΠΕ), το Γραφείο Στρατιωτικού Νομικού Συμβούλου και η Γραμματεία του Ανώτατου Αεροπορικού Συμβουλίου.
Στον Υπαρχηγό υπάγονται το Επιτελικό του Γραφείο, η Γενική Γραμματεία, η Διεύθυνση Υγειονομικού και οι Κλάδοι, με τις Διευθύνσεις και τα Τμήματα που τους απαρτίζουν.
Οι Κλάδοι του ΓΕΑ έχουν ως εξής:
Στο ΓΕΑ υπάγονται οι ακόλουθες Μονάδες – Υπηρεσίες:
Μονάδες και Υπηρεσίες του Γενικού Επιτελείου Αεροπορίας
Εκτός από το Αρχηγείο και τις δύο Διοικήσεις στο ΓΕΑ υπάγονται και διάφορες μονάδες, σχηματισμοί και υπηρεσίες για θέματα υγειονομικού, οικονομικού και πολιτικού προσωπικού.
Εξωτερικοί σύνδεσμοι
Κατηγορία:Ελληνική Πολεμική Αεροπορία
Μαζίξ
Παραπομπές
Κατηγορία:Κατοικημένες περιοχές στην Επαρχία Ζακατάλα
Πανελλήνιο πρωτάθλημα στίβου γυναικών 1992
Το 57ο Πανελλήνιο πρωτάθλημα στίβου γυναικών 1992 διεξήχθη στο Ολυμπιακό Στάδιο Αθήνας μαζί με το αντίστοιχο πανελλήνιο πρωτάθλημα στίβου ανδρών 1992.
Λεπτομέρειες
Οι πανελλήνιοι αγώνες του 1992 υπήρξαν από τους πιο επιτυχημένους της περιόδου εκείνης, αφού επιτεύχθηκαν επιδόσεις διεθνούς επιπέδου, όπως: 1,92 στο ύψος από την Μπακογιάννη, 6,50 στο μήκος από την Ξάνθου και το πανελλήνιο ρεκόρ επτάθλου από την Κουρλή.
Το πρωτάθλημα μαραθωνίου διεξήχθη στην Καστοριά στις 12 Απριλίου. Χωριστά διεξήχθησαν, επίσης, τα πρωταθλήματα επτάθλου και βάδην αλλά τα αποτελέσματά τους υπολογίστηκαν στη βαθμολογία.
Πρωταθλητής σύλλογος αναδείχθηκε ο Πανελλήνιος Γ.Σ. για 15η φορά, έπειτα από συναρπαστική μάχη με τον Ηρακλή Θ., ο οποίος έμεινε δεύτερος με διαφορά μόλις τριών βαθμών. Παράλληλα, έκανε το "νταμπλ", αφού κατέκτησε και το ανδρικό πρωτάθλημα.
Βαθμολογία
* Συνολικά βαθμολογήθηκαν 52 σωματεία.
Κυβερνείο Περμ
δεξιά|μικρογραφία|260x260εσ| Χάρτης του κυβερνείου Το Κυβερνείο Περμ (Пермская губерния) ήταν διοικητική μονάδα της Ρωσικής Αυτοκρατορίας και της Σοβιετικής Ένωσης από το 1781 έως το 1923. Βρισκόταν και στις δύο πλαγιές των Ουραλίων και το διοικητικό του κέντρο ήταν η πόλη Περμ. Η περιοχή έδωσε το όνομά της στην Πέρμια Περίοδο.
Γεωγραφία
Το Κυβερνείο Περμ συνόρευε με το Κυβερνείο Βολόγκντα (στα βόρεια), το Κυβερνείο Τομπόλσκ (στα ανατολικά), το Κυβερνείο Αρινμπούρκ και το Κυβερνείο Ούφα (στα νότια) και το Κυβερνείο Βιάτκα (στα δυτικά).
Η περιοχή του Κυβερνείου ήταν 332.052 τετραγωνικά χιλιόμετρα, εκ των οποίων τα 181.000 βρίσκονταν στην Ευρώπη και 151.000 στην Ασία. Τα Ουράλια Όρη, που διέσχιζαν το κυβερνείο από βορρά προς νότο σε συνολικό μήκος 640 χιλιομέτρων, ήταν τα σύνορα μεταξύ του ευρωπαϊκού και του ασιατικού τμήματος. Το υψηλότερο σημείο του κυβερνείου ήταν το Κάμεν Κονζακόφσκι στα 1565 μέτρα.
Το ευρωπαϊκό τμήμα του κυβερνείου του Περμ βρισκόταν στη λεκάνη του ποταμού Κάμα, ενώ η ασιατική περιοχή στη λεκάνη του ποταμού Τομπόλ. Η λεκάνη απορροής του ποταμού Πετσόρα καταλάμβανε το βόρειο άκρο του Ουγιέζντ Τσερντίνσκι.
Τοπική αυτοδιοίκηση
Ευρωπαϊκό τμήμα:
Ασιατικό τμήμα:
Πληθυσμός
Στις αρχές του 19ου αιώνα, ο πληθυσμός του κυβερνείου ήταν περίπου 940.000 κάτοικοι. Σύμφωνα με στοιχεία του 1896, ο πληθυσμός της περιοχής ήταν 2.968.472 κάτοικοι (1.433.231 από αυτούς ήταν άνδρες και 1.535.211 ήταν γυναίκες). Σύμφωνα με την απογραφή του 1897, ο πληθυσμός ήταν 2.994.302 κάτοικοι.
Οι μεγαλύτερες πόλεις ήταν:
Σύμφωνα με την απογραφή του 1897, το 90,3% του πληθυσμού του κυβερνείου χρησιμοποιούσε τα ρωσικά ως μητρική τους γλώσσα, το 3,1% χρησιμοποιούσε τη γλώσσα κόμι-περμιάκ, το 2,9% την γλώσσα μπασκίρ και το 1,6% την ταταρική γλώσσα.
Το μεγαλύτερο μέρος του πληθυσμού ήταν Ορθόδοξοι Χριστιανοί με μειονότητες πιστών στην Παλαιά Θρησκεία (7,29%) και μουσουλμάνων (5,06%).
Οικονομία
Η οικονομία του κυβερνείου βασιζόταν στη βιομηχανία, ωστόσο σε ορισμένα μέρη της περιοχής επικράτησε ο γεωργικός τομέας. Οι καλλιεργήσιμες εκτάσεις ήταν 33.000 τετραγωνικά χιλιόμετρα (περίπου 9,53% της συνολικής έκτασης). Οι κύριες καλλιέργειες ήταν σίκαλη, βρώμη και κριθάρι. Το σιτάρι καλλιεργούνταν κυρίως στις νότιες περιοχές.
Η κτηνοτροφία αναπτύχθηκε αρκετά στο Ουγιέζντ Σαντρίνσκι από τους Μπασκίρ. Παρά τα πολλά ποτάμια, η αλιεία αναπτύχθηκε μόνο στο Ουγιέζντ Τσερντίνσκι. Το εμπορικό κυνήγι γινόταν επίσης μόνο στα βόρεια της περιοχής, στο Ουγιέζντ Τσερντίνσκι.
Η βιομηχανία βασίστηκε στις εξορύξεις. Στα βασικά ορυκτά περιλαμβάνονταν ο χαλκός, το σιδηρομετάλλευμα, ο χρυσός, ο άνθρακας και το αλάτι. Τα περισσότερα μεταλλευτικά και μεταλλουργικά εργοστάσια βρίσκονταν στο κεντρικό τμήμα των Ουραλίων.
Το Κυβερνείο του Περμ είχε καλή σύνδεση μέσω του σιδηροδρομικού δικτύου με άλλες περιοχές της Ρωσικής Αυτοκρατορίας. Τα κύρια ποτάμια είχαν επίσης μεγάλη σημασία στις μεταφορές.
Παραπομπές
Κατηγορία:Κυβερνεία της Ρωσικής Αυτοκρατορίας
FIBA Hall of Fame
Το FIBA Hall of Fame, ή  FIBA Basketball Hall of Fame, τιμά παίκτες, προπονητές, ομάδες, διαιτητές και διοικητικά στελέχη που έχουν συμβάλει σημαντικά στη διεθνή καλαθοσφαίριση. Ιδρύθηκε από τη FIBA το 1991. Περιλαμβάνει τη "Βιβλιοθήκη Σάμαραντς", τη μεγαλύτερη βιβλιοθήκη μπάσκετ στον κόσμο, που από το 2007 είχε πάνω από 10.000 βιβλία μπάσκετ και 950 περιοδικά, από περισσότερες από 65 χώρες. Το κτίριο του FIBA ​​Hall of Fame είναι ένα μουσείο μπάσκετ που κτίστηκε στο Αλκομπέντας, στη Μαδρίτη, Ισπανία, από το ίδρυμα Πέδρο Φεράντιθ.
thumb |300px|Εικόνα από το εσωτερικό του μουσείου
Οι πρώτοι εισακτέοι του μουσείου ήταν το 2007. Κάθε έτος νέοι υποψήφιοι εισέρχονται σε αυτό. Το 2021 τα μέλη είναι 60 άνδρες καλαθοσφαιριστές, 24 γυναίκες, 24 άνδρες προπονητές και 6 γυναίκες, 14 διαιτητές και 35 διοικητικά στελέχη. Επίσης το 2017 εισήχθη η μοναδική ομάδα η Εθνική ΗΠΑ του 1992, γνωστή και ως Ντριμ Τιμ. Έλληνες μέλη του FIBA Hall of Fame είναι οι καλαθοσφαιριστές Νίκος Γκάλης, Παναγιώτης Φασούλας και Παναγιώτης Γιαννάκης και οι διαιτητές Κώστας Δήμου και Κώστας Ρήγας.
Εξωτερικοί σύνδεσμοι
Κατηγορία:Εισαχθέντες στο Hall of Fame της FIBA
Disco
Το Disco (ελληνική απόδοση: Ντίσκο) είναι μουσικό είδος χορευτικής μουσικής, που εμπεριέχει στοιχεία Funk, Soul μουσικής, Ποπ μουσική και Σάλσα. Το είδος, γνώρισε ευρεία αναγνώριση στα μέσα της δεκαετίας του 1970 και στις αρχές του 1980. Το αρχικό του κοινό, προερχόταν από την κοινότητα των ομοφυλόφιλων, των Ιταλοαμερικανών, των Λατίνων, στη Φιλαδέλφεια, προς το τέλος της δεκαετίας του 1960 και τις αρχές του 1970. Το Discο, επίσης, λειτούργησε ως αντίδραση για την κυριαρχία της Rock μουσικής και της στιγματισμένης χορευτικής μουσικής εκείνη την περίοδο. Οι γυναίκες κι αυτές ακολούθησαν την Disco, καθώς και άλλες περιθωριοποιημένες κοινότητες στη διάρκεια των χρόνων που ακολούθησαν.
Δείτε επίσης
* Κατηγορία:Μουσικά είδη
Επαρχία Τεμένους
Η Επαρχία Τεμένους περιελάμβανε μία στενόμακρη λωρίδα γης από βορρά προς νότο. Ανατολικά οριζόταν από την Επαρχία Πεδιάδος, δυτικά από την Επαρχία Μαλεβιζίου, στα νότια από την Επαρχία Μονοφατσίου και από βορρά από τον κόλπο του Ηρακλείου. Βρισκόταν γύρω από την πόλη του Ηρακλείου, ο οποίος αναφερόταν ως Paracandia και ανήκε στο βενετικό κράτος, χωρίς να είχε μοιραστεί στους αποίκους. Αποτελείτο από γηλόφους οι οποίοι ήταν από αμπελώνες και ελαιώνες. Στο κέντρο δέσποζε το ιερό βουνό του Δία, ο Γιούχτας. Η επαρχία εκκλησιαστικώς υπαγόταν στην Ιερά Αρχιεπισκοπή Κρήτης.
Ιστορικά στοιχεία
Το όνομα της Επαρχίας οφειλόταν σε φρούριο, το οποίο έκτισε ο Νικηφόρος Φωκάς στο ύψωμα Ρόκκα, κοντά στο σημερινό χωριό Κανλί Καστέλλι έπειτα από την καταστροφή του αραβικού Χάνδακα το 961. Το βυζαντινό φρούριο ανακαινίστηκε από τους Ενετούς και αποτέλεσε καταφύγιο για τον πρώτο Βενετό Δούκα της Κρήτης, Ιάκωβο Τιέπολο, κατά την επανάσταση των Αγιοστεφανιτών. Ο Τιέπολο έφυγε μεταμφιεσμένος σε γυναίκα από τον Χάνδακα και στη συνέχεια κήρυξε πόλεμο εναντίον του Μάρκου Σανούδου, Δούκα της Νάξου, μέχρι πρότινος συμμάχου του. Πολλά ερείπια του φρουρίου σώζονται σήμερα. Οι Βενετοί διατήρησαν το όνομα του φρουρίου και έπειτα από την Άλωση της Κρήτης από τους Τούρκους ονομάστηκε Κανλί Καστέλλι, που σημαίνει αιματοβαμμένο φρούριο. Αυτό οφείλεται στο γεγονός ότι κατά την έφοδο του 1647 για την κατάληψη του φρουρίου υπέστησαν πανωλεθρία, χωρίς να μπορέσουν να το καταλάβουν.
Βιβλιογραφία
Τεμενους
Temenos Province
Σημαία της Νότιας Γεωργίας και Νότιων Νήσων Σάντουιτς
Η σημαία είναι μπλε φόντο με τη σημαία του Ηνωμένου Βασιλείου στο τετραγωνάκι, με το εθνόσημο της Νότιας Γεωργίας και των Νότιων Σάντουιτς Νήσων γυρισμένο ανάποδα.
Η σημαία χρησιμοποιείται σε όλα τα κυβερνητικά κτίρια στη Νήσο Νότιας Γεωργίας και στις επιστημονικές βάσεις του Βρετανικού Ερευνητικού Σταθμού στην Ανταρκτική.